Ռանվիր Սինգ

Ռանվիր Սինգ (, , ), հնդիկ դերասան, որը նկարահանվել է հնդկական ֆիլմերում և լավագույն տղամարդկային դերի համար արժանացել «Filmfare Award» կինոմրցանակի։

Կենսագրություն 
Ռանվիրը ծնվել է Մումբայում սինդհի ժողովուրդի ներկայացուցիչների՝ Անջու և Ջագջիտ Սինգ Բհավնանիների ընտանիքում։ Նրա նախնիները՝ Սինգ Բհավնանին և Չանդ Բուրքը, Բրիտանական Հնդկաստանի բաժանման ժամանակ Մումբայից տեղափոխվել են Կարաչի։ Նա ունի ավագ քույր՝ Ռիտան, և հանդիսանում է Սոնամ և Ռեյ Կապուրների եղբայրը (երրորդ պորտի ազգական)։ Իր խոսքով՝ նա դադարել է կրել իր Բհավնանի ազգանունը, քանի որ համարել է, որ իր անունը կլինի «չափազանց երկար, չափազանց շատ վանկերով»՝ դրանով փոքրացնելով իր ապրանքանիշը որպես «վաճառվող ապրանք»։

Ռանվիրը միշտ ձգտել է դառնալ դերասան և մասնակցել մի քանի դպրոցական պիեսներին և քննարկումներին։ Մի անգամ, երբ նա գնացել է տարեդարձի, նրա տատիկը նրան խնդրել է, որպեսզի պարի և զվարճացնի իրեն։ Նա հիշում է, թե ինչպես է ցատկել գազոնի վրա և պարել «Բարի ընկերները» ֆիլմի «Chumma Chumma» երգի ներքո։ Նա, իր ելույթից ոգեշնչվելով, սկսել է հետաքրքրվել դերասանական խաղով և պարով։ Սակայն այն բանից հետո, երբ նա Մումբայում ընդունվել է առևտրի և էկոնոմիկայի քոլեջ, հասկացել է, որ կինոարդյունաբերության մեջ դերակատարում ստանալն այնքան էլ հեշտ չի լինի, քանի որ հիմնականում ստանում են այն մարդիկ, որոնք ինչ-որ կերպ կապված են դրանց հետ։ Զգալով, որ դերասանական վարպետության գաղափարը «չափազանց արհեստական է», նա կենտրոնացել է ստեղծագործական ուղու վրա և մեկնել Միացյալ Նահանգներ, որտեղ (Հնդկաստանի համալսարանում) ստացել է արվեստի բակալավրի աստիճան։

Համալսարանում որպես առաջին կուրսի հիմնական մասնագիտություն նա ընտրել է դերասանական վարպետության և թատրոնի դասը։ 2007 թվականին ուսումն ավարտելուց և Մումբայ վերադառնալուց հետո Սինգը մի քանի տարի որպես քոփիռայթեր աշխատել է գովազդում՝ համագործակցելով O&M և J. Walter Thompson գործակալությունների հետ։ Դրանից հետո աշխատել է որպես ռեժիսորի օգնական, բայց դերասանական վարպետությամբ զբաղվելու համար թողել է այդ տեղը։ Հետո որոշել է իր պորտֆելն ուղարկել ռեժիսորներին։ Նա հաճախել է ամեն տեսակի լսումների, սակայն ոչ մի լավ հնարավորություն չի ստացել, ստացել է միայն աննշան դերերի առաջարկներ։ Այս մասին Ռանվիրն ասել է. «Ամեն ինչ այնքան մռայլ էր։ Դա շատ տհաճ էր։ Եղել են ժամանակներ, երբ ես մտածել եմ, թե ճիշտ բաներ եմ անում թե ոչ»։

2010 թվականի սկզբներին Ռանվիրը Անուշկա Շարմայի հետ, որն այդ ժամանակ նկարահանվել էր միայն մեկ ֆիլմում, մասնակցել է «Հարսանեկան արարողություն» ֆիլմի գլխավոր դերի քասթինգին։ Ընկերության փոխնախագահ Ադիտյա Չոպրան, ավելի ուշ նայելով լսումների տեսանյութը, տպավորվել է նրա խաղով և նրան դեր տվել։ Սինգն իր հերոսին՝ Բիտու Շարմային, նկարագրել է որպես Դելիի տիպիկ տղա։ Դերին նախապատրաստվելու համար նա ժամանակն անցկացրել է Դելիի համալսարանի կամպուսում։ Ֆիլմն ունեցել է առևտրական հաջողություն՝ ամբողջ երկրում հավաքելով 214 մլն ռուփի, և Ռանվիրին տղամարդկային առաջնաելույթային լավագույն դերի համար բերել «Filmfare Awards» մրցանակը։ Առաջին ֆիլմից անմիջապես հետո կրկին Անուշկայի մասնակցությամբ թողարկվել է «Լեդին ընդդեմ Ռիքի Բահլի» ռոմանտիկ կատակերգությունը, որը նույնպես բերել է առևտրական հաջողություն։

2013 թվականին թողարկվել է «Ավազակ» ֆիլմը, որտեղ Ռանվիրը նկարահանվել է Սոնակշի Սինհայի հետ միասին։ Օ. Հենրիի կարճ պատմվածքից ոգեշնչված ֆիլմը քննադատների կողմից ստացել է դրական գնահատականներ, բայց վարձույթում այն ձախողվել է։ Ռանվիրի համար այն դարձել է կարիերայի առաջին ձախողված ֆիլմը։ Նույն թվականին կայացել է ռեժիսոր Սանջայ Լիլա Բհանսալիի «Ռամ և Լիլա» ֆիլմի պրեմիերան, որտեղ Ռանվիրն էկրանը կիսել է Դիպիկա Պադուկոնեի հետ։ Նրա կերպարը՝ գուջարաթցի Ռամը, հիմնվել է շեքսպիրյան Ռոմեոյի վրա։ Ֆիլմը ստացել է քննադատների դրական գնահատականներ, մի քանի կինոմրցանակներ և հաջողություն վարձույթում։ Սինգն առաջին անգամ առաջադրվել է «Filmfare Award» մրցանակին լավագույն տղամարդկային դերի համար։

2015 թվականին Ռանվիրը մասնակցել է «Թող սիրտը բաբախի» ֆիլմի նկարահանումներին՝ խաղալով Մեհթաների բաժանված փանջաբցի ընտանիքի կրտսեր անդամի դերում։ Ֆիլմը դարձել է վարձույթի հիթը՝ տասնյոթ օրվա ընթացքում ամբողջ աշխարհից հավաքելով մոտ 1,5 մլրդ ռուփի։ Նույն թվականին կրկին նկարահանվել է Դիպիկա Պադուկոնեի հետ՝ այս անգամ խաղալով «Բաջիրաո և Մաստանի» ֆիլմի Բաջի-Ռաոյի դերում։ Հանուն նկարահանումների նա արմատապես սափրել է գլուխը և 21 օր թաղվել հյուրանոցային սենյակում, որպեսզի ոչինչ չխանգարի դերի մեջ մտնելու համար։ Ֆիլմն ունեցել է դրամարկղային հաջողություն և նրան բերել «Filmfare» մրցանակը։

2016 թվականին որպես հերոսներ Վաննի Քափուրի հետ թողարկվել է «Անհոգներ» ֆիլմը, որտեղ Ռանվիրը խաղացել է Դելիի պչրասեր տղայի դերը։ Պատկերը դարձել է Ադիտա Չոպրայի չորրորդ ռեժիսորական աշխատանքը և առաջինը՝ առանց Շահրուխ Խանի մասնակցության։

2018 թվականի սկզբին թողարկվել է «Պադմավատի» պատմական դրաման, որտեղ Ռանվիրը կրկին աշխատել է Դիպիկա Պադուկոնեի և ռեժիսոր Բհանսալիի հետ։ Այստեղ իր կարիերայի ընթացքում առաջին անգամ նա կատարել է բացասական դեր՝ խաղալով բռնակալ Ալաուդդին Քհիլջիի դերը, որը մերժում ստանալու պատճառով վրեժխնդիր է եղել գլխավոր հերոսից։ Ֆիլմի պրեմիերայից շատ առաջ լեգենդար թագուհու կերպարի հնարավոր խեղաթյուրումից դժգոհողները սպառնացել են կոտրել նրա ոտքերը։ Բայց, չնայած սկանդալներին, ֆիլմն էկրանով թողարկվել է, և Ռանվիրը իր դերի համար քննադատների կողմից շատ գովասանքներ է ստացել։ Հաջորդ տարի Ռանվիրը Ալիյա Բհաթի հետ նկարահանվել է «Gully Boy» ֆիլմում, որտեղ պատմվում է Մումբայի գետտոյի ռեփերների կյանքի մասին։ Նա նաև համաձայնվել է նկարահանվել «Simbha» ֆիլմի նկարահանումներին, որը դարձել է «Խիստ բնավորություն» տելուգերեն ֆիլմի ռեմեյքը։

Անձնական կյանք 
2018 թվականին Ռանվիրն ամուսնացել է դերասանուհի Դիպիկա Պադուկոնեի հետ, որի հետ ծանոթացել է 2012 թվականին՝ «Ռամ և Լիլա» ֆիլմի նկարահանումների ժամանակ։ Զույգը հարսանեկան արարողություններից մեկը կոնկան ժողովրդի ավանդույթներով անցկացրել է նոյեմբերի 14-ին Վիլա դ'Էստեում, իսկ երկրորդը՝ նոյեմբերի 15-ին սինդհիների ավանդույթներով Իտալիայի Վիլա Ռոկաբրունայի հյուրանոցում։

Ֆիլմագրություն

Մրցանակներ

Ծանոթագրություններ 

Հուլիսի 6 ծնունդներ
1985 ծնունդներ
Մումբայ քաղաքում ծնվածներ
Հնդիկ դերասաններ
21-րդ դարի դերասաններ
Ինդիանայի համալսարանի շրջանավարտներ